wickkiey/tamil-wikipedia-chunked huggingface dataset:
# கீழ் ஈசல்பட்டி ஊராட்சி

## வரலாறு

இந்த ஊராட்சி முதலில் மானியதஅள்ளி ஊராட்சிக்கு உட்பட்டதாக இருந்தது. அந்த ஊராட்சி 18 கிராமங்களை உள்ளடக்கியதாக, கூடுதலான எண்ணிக்கையிலான கிராமங்களும், மக்கள் தொகையும், பரப்பளவும், வீடுகளையும் கொண்டதாக இருந்தது. எனவே மானியதஅள்ளி ஊராட்சியை இரண்டாக பிரித்து மறுசீரமைப்பு செய்து கீழ் ஈசல்பட்டி ஊராட்சி புதியதாக உருவாக்கபட்டது. அதற்கான மாவட்ட அரசாணை 2025 திசம்பர் 5 அன்று வெளியிடப்பட்டது. புதியதாக உருவாக்கபட்ட இந்த ஊராட்சியில் எட்டு சிற்றூர்கள் கொண்டதாக இருக்கும்.
# கீழ் ஈசல்பட்டி ஊராட்சி

## சிற்றூர்கள்

இந்த ஊராட்சியில் அமைந்துள்ள சிற்றூர்களின் பட்டியல்:  
1. கீழ் ஈசல்பட்டி
1. மேல் ஈசல்பட்டி
1. மேல் பூரிக்கல்
1. கீழ் பூரிக்கல்
1. மலையப்ப நகர்
1. சேசம்பட்டியான் கொட்டாய்
1. பரிகம்
1. குரும்பட்டியான் கொட்டாய்
# அலிகஞ்ச் சட்டமன்றத் தொகுதி

**அலிகஞ்ச் சட்டமன்றத் தொகுதி** *(Aliganj Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது ஏட்டா மாவட்டத்தில் அமைந்துள்ளது. அலிகஞ்ச், பரூக்காபாது மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# அலிகஞ்ச் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1974 | இலட்டூரி சிங் | இந்திய தேசிய காங்கிரசு</br> |  |
| 1977 | கெண்டா லால் | ஜனதா கட்சி |  |
| 1980 | இலட்டூரி சிங் | மதச்சார்பற்ற ஜனதா கட்சி |  |
| 1985 | உதைவீர் சிங் ரத்தோர் | rowspan=2 | இந்திய தேசிய காங்கிரசு</br> |
| 1989 | இலட்டூரி சிங் |  |  |
| 1991 | அவத் பால் சிங் | ஜனதா கட்சி |  |
| 1993 | அவத் பால் சிங் யாதவ் | rowspan=3 | சமாஜ்வாதி கட்சி</br> |
| 1996 | இரமேசுவர் சிங் யாதவ் |  |  |
| 2002 |  |  |  |
| 2007 | அவத் பால் சிங் யாதவ் | பகுஜன் சமாஜ் கட்சி |  |
| 2012 | இரமேசுவர் சிங் | சமாஜ்வாதி கட்சி</br> |  |
| 2017 | சத்யபால் சிங் ரத்தோர் | rowspan=2 | பாரதிய ஜனதா கட்சி</br> |
| 2022 |  |  |  |
# எடா சட்டமன்றத் தொகுதி

**எடா சட்டமன்றத் தொகுதி** *(Etah Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது ஏட்டா மாவட்டத்தில் அமைந்துள்ளது. இது ஏடா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# எடா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1974 | கங்கா பிரசாத் | நிறுவன காங்கிரசு</br> |  |
| 1977 | ஜனதா கட்சி |  |  |
| 1980 | கைலாசு சந்திரா | இந்திய தேசிய காங்கிரசு (இ) |  |
| 1985 | அதர் சிங் யாதவ் | லோக்தளம் |  |
| 1989 | ஜனதா தளம் |  |  |
| 1991 | பிட்டம் சிங் | rowspan=2 | பாரதிய ஜனதா கட்சி</br> |
| 1993 |  |  |  |
| 1996 | சிசு பால் சிங் யாதவ் | rowspan=2 | சமாஜ்வாதி கட்சி</br> |
| 2002 |  |  |  |
| 2007 | பிரசாபாலன் | பாரதிய ஜனதா கட்சி</br> |  |
| 2012 | ஆசிசு குமார் யாதவ் | சமாஜ்வாதி கட்சி</br> |  |
| 2017 | விபின் குமார் டேவிட் | rowspan=2 | பாரதிய ஜனதா கட்சி</br> |
| 2022 |  |  |  |
# தாருகசு கேலினாரா

**தாருகசு கேலினாரா** (*Tarucus callinara*), எனும் புள்ளி பியர்ரோட் மியான்மர், தாய்லாந்து ஆகிய நாடுகளில் காணப்படுகின்றது. திறந்த, உலர்ந்த வாழ்விடங்களில் காணப்படும் பொதுவான இனமாகும். இது குறுங்காடு காடுகள், பெரிய திறப்புகள், பகுதி பசுமை சுற்றுச்சூழல் காடுகள், கடலோர சமவெளிகளில் காணப்படும். இமயமலையில் இது 2,300 மீ. உயரத்தில் பதிவாகியுள்ளது.
# தாருகசு வெனோசசு

**தாருகசு வெனோசசு** (*Tarucus venosus*), எனும் இமயமலை பியர்ரோட் அல்லது வரி பியர்ரோட் என்பது *லைகானிடே* குடும்பத்தினைச் சார்ந்த சிறிய பட்டாம்பூச்சி சிற்றினம் ஆகும். இந்த பட்டாம்பூச்சி இந்தியாவில் காணப்படுகின்றது. இந்த சிற்றினம் முதன்முதலில் 1882இல் பிரடெரிக் மூரேவால் விவரிக்கப்பட்டது. இது வங்காளதேசத்திலும் வாழ்வது உறுதிப்படுத்தப்பட்டுள்ளது.
# தாருகசு வாட்டர்சுட்ராட்டி தர்தா

**தாருகசு வாட்டர்சுட்ராட்டி தர்தா** (*Tarucus waterstradti dharta*) எனும் அசாம் பியர்ரோட் என்பது இந்தியாவில் காணப்படும் ஒரு சிறிய பட்டாம்பூச்சி ஆகும். இது *லைகானிடே* அல்லது நீலன்கள் குடும்பத்தைச் சேர்ந்தது. முன்னர் ஒரு தனித்துவமான சிற்றினமாகக் கருதப்பட்டது. இப்போது இது பொதுவாக *தா. வாட்டர்சுட்ராட்டி* சிற்றினத்தின் நன்கு அறியப்பட்ட துணையினமாகக் கருதப்படுகிறது. வனவிலங்கு (பாதுகாப்பு) சட்டம், 1972இன் அட்டவணை II இன் கீழ், இந்த துணையினம் இந்தியாவில் சட்டப்பூர்வமாக பாதுகாக்கப்படுகிறது.
# தாருகசு பால்கனிகசு நைக்ரா

**தாருகசு பால்கனிகசு நைக்ரா ** (*Tarucus balkanicus nigra*), எனும் கரும் புள்ளி பியர்ரோட் *லைகானிடே* குடும்பத்தினைச் சார்ந்த சிறிய பட்டாம்பூச்சி துணையினம் ஆகும். இந்த பட்டாம்பூச்சி இந்தியாவில் காணப்படுகின்றது. முன்னர் ஒரு தனித்துவமான சிற்றினமாகக் கருதப்பட்ட, இது தற்போது பால்கன் பியர்ரோட்டின் (*தா. பால்கனிகசு*) நன்கு அறியப்பட்ட கிழக்கு துணையினமாகக் கருதப்படுகிறது.
# ஆந்திரனிலமைடு

## பண்புகள்

ஆந்திரனிலமைடு என்பது எளிதில் தீப்பற்றக்கூடிய, தீயை அணைக்கும் தன்மை கொண்ட, படிக வடிவத்தில் காணப்படுகிறது. நிறமற்றது முதல் மஞ்சள் நிறம் வரையிலான, மணமற்ற ஒரு திடப்பொருளாக உள்ளது. தண்ணீரில் குறைந்த அளவே கரைகிறது.
# ஆந்திரனிலமைடு

## பயன்கள்

ஆந்திரனிலமைடு, தண்ணீருக்கான நெகிழி புட்டிகளில் அசிட்டால்டிகைடு நீக்கியாகப் பயன்படுத்தப்படுகிறது. இனிப்புப் பானங்கள், பழச்சாறுகள் மற்றும் பீர் போன்றவற்றுக்கு இது தேவையில்லை, ஏனெனில் இந்தப் பானங்களில் உள்ள அசிட்டால்டிகைடின் செறிவு நெகிழிப் புட்டிகளின் வெளிப்படக்கூடிய அளவை விட அதிகமாக இருக்கும். ஆந்திரனிலமைடு கிளைக்கான்களைத் தேர்ந்தெடுக்காத, திறமையான ஒளிரும் குறியிடுதலுக்கும் பயன்படுத்தப்படுகிறது. சாயங்கள், மருந்துப் பொருட்கள், நுரை உண்டாக்கும் முகவர்கள் மற்றும் பிற இரசாயனங்களுக்கான ஓர் இடைநிலை வேதிப்பொருளாகவும் பயன்படுத்தப்படுகிறது. இயந்திரங்களுக்கான உயவு எண்ணெய்களில், இது தாமிரம் மற்றும் மக்னீசியம் அரிப்பைத் தடுக்கிறது.
# விக்கிப்பீடியா:மேம்பாடு/2026

தமிழ் விக்கிப்பீடியாவின் மேம்பாட்டிற்காக, 2026 ஆம் ஆண்டில் மேற்கொள்ளப்படவுள்ள பணிகளை தொகுப்பதற்கான பக்கம்.
# விக்கிப்பீடியா:மேம்பாடு/2026

## நடப்புப் பெருந்திட்டம்

- கூகுள்25
# விக்கிப்பீடியா:மேம்பாடு/2026

## நேரடி நிகழ்வுகள் / விக்கிப்பீடியா தளத்தில் மேற்கொள்ளப்படும் இணையவழி நிகழ்வுகள்

| எண் | நிலவரம் |  |  |  |  |
| --- | --- | --- | --- | --- | --- |
| 1 | சனவரி 2026 | நேரடி நிகழ்வு | கல்லூரி மாணவர்களுக்கான உள்ளகப் பயிற்சித் திட்டம் | கூகுள்25/உள்ளகப் பயிற்சி | திட்டமிடப்பட்டு வருகிறது. |
| 2 | சனவரி 2026 | நேரடி நிகழ்வு | விருதுநகர் நகரிலுள்ள கல்லூரி ஒன்றில் புதிய பயனர்களுக்கான 1-நாள் அறிமுக நிகழ்வு | கூகுள்25/தமிழ் விக்கிப்பீடியா அறிமுகம் | திட்டமிடப்பட்டு வருகிறது. |
| 3 | பிப்ரவரி 2026 | நேரடி நிகழ்வு | சென்னை நகரில் புதிய பயனர்களுக்கான 2-நாள் பயிற்சிப் பட்டறை | கூகுள்25/பயிற்சிப் பட்டறை 1 | திட்டமிடப்பட்டு வருகிறது. |
| 4 | ஆகத்து 2026 | இணையவழி நிகழ்வு | குறுங்கட்டுரைகளை விரிவாக்கம் செய்தல் | *உருவாக்கப்படும்* | திட்டமிடப்பட்டு வருகிறது. |
# விக்கிப்பீடியா:மேம்பாடு/2026

## மேம்பாட்டுப் பணிகள்

1. பகுப்புகள் ஒழுங்கமைவு
1. குறுங்கட்டுரைகளை விரிவாக்கம் செய்தல்
1. தானியங்கி வாயிலான மேம்பாட்டுப் பணிகள்
1. தமிழ்நாடு சட்டமன்றம் தொடர்பான கட்டுரைகளை செம்மைப்படுத்தும் பணி
# விக்கிப்பீடியா:மேம்பாடு/2026

## முன்னெடுப்புகள்

1. மாதாந்திர இணையவழிக் கலந்துரையாடல்கள்
1. கண்காணித்தல்:
::* விக்கித்திட்டம்
::* தமிழ் விக்கிப்பீடியா கட்டுரை ஆழம்
# விக்கிப்பீடியா:மேம்பாடு/2026

## வழிகாட்டல் பக்கங்கள் உருவாக்குதல்

1. தமிழ் விக்கிப்பீடியாவில் பங்களிப்பதற்குத் தேவையான உதவிக் குறிப்புகள் அனைத்தும் ஒரே இடத்தில் கிடைக்கும்வகையில், **வலைவாசல்** போன்றதொரு பக்கத்தை உருவாக்குதல். உதவிக்கு: பயிற்சிப் பட்டறை
# பொட்டுவா

***பொட்டுவா*** (*Potua*) என்பது 1887ஆம் ஆண்டு பொலிவரால் நிறுவப்பட்ட *கிளாடோனோடினே* மற்றும் |*ஜெரோபில்லினி* பழங்குடியினரின் துணைக் குடும்பத்தைச் சேர்ந்த ஆசிய நிலத்தட்டுப் பூச்சிகளின் ஒரு பேரினமாகும். இப்பேரினத்தினைச் சார்ந்த சிற்றினங்கள் இந்தியாவிற்கு மேற்கே மலேசியாவிற்கு இடையில் தொடர்ச்சியற்றி காணப்படுவதை பதிவு செய்துள்ளன.
# பொட்டுவா

## சிற்றினங்கள்

1. *பொட்டுவா கரோனாட்டா* <small>பொலிவர், 1887</small> - **மாதிரி இனங்கள்** (2 துணையினங்கள்)
1. *பொட்டுவா மோர்பில்லோசா* <small>(வாக்கர், 1871)</small>
1. *பொட்டுவா சபுலோசா* <small>கான்காக், 1915</small>  
**குறிப்பு:** *பொட்டுவா ஏப்டிரா* என்பது *டெல்டோனோட்டசு கிப்பிசெப்சசு* <small>(பொலிவர், 1902)</small> என்பதன் ஒத்த இனமாகும்.
# நெசோடெட்டிக்சு

**நெசோடெட்டிக்சு** (*Nesotettix*) என்பது ஜெரோஃபில்லினி பழங்குடியினத்தைச் சேர்ந்த மத்திய அமெரிக்க நிலத்தட்டுப் பூச்சிகளின் ஒரு பேரினமாகும். நெசோடெட்டிக்சு பேரினத்தில் இரண்டு விவரிக்கப்பட்ட சிற்றினங்கள் உள்ளன.
# நெசோடெட்டிக்சு

## சிற்றினங்கள்

கீழ்க்கண்ட இரண்டு சிற்றினங்களும் நெசோடெட்டிக்சு பேரினத்தைச் சேர்ந்தவை:  
- *நெசோடெட்டிக்சு செசுமானே*
- *நெசோடெட்டிக்சு சாமோனென்சிசு*
# எபிடெட்டிக்சு

***எபிடெட்டிக்சு*** (*Epitettix*) என்பது *கிளாடோனோடினே* துணைக் குடும்பத்தைச் சேர்ந்த தரை-தட்டுப் பூச்சிகளின் (ஆர்த்தோப்டெரா: கேலிபெரா) பேரினமாகும். மேலும் இது புதிய (2023) இனக்குழு எபிடெட்டிகினியின் பொதுவானது. இப்பேரினத்தினைச் சேர்ந்த சிற்றினங்கள் மடகாசுகரிலும் ஆசியாவிலிலும் காணப்படுகின்றன.
# எபிடெட்டிக்சு

## சிற்றினங்கள்

*எபிடெட்டிக்சு* பேரினத்தில் பின்வருவன அடங்கும்:  
1. *எபிடெட்டிக்சு குவிவு* <small>(டெங், 2021)</small>
1. *எபிடெட்டிக்சு டேமர்மன்னி* <small>குந்தர், 1939</small>
1. *எபிடெட்டிக்சு எமர்ஜினேடசு* <small>(கான், 1843)</small>
1. *எபிடெட்டிக்சு பேடிகன்சு* <small>குந்தர், 1938</small>
1. *எபிடெட்டிக்சு குவாங்சியென்சிசு* <small>(ஜெங் & ஜியாங், 1994)</small>
1. *எபிடெட்டிக்சு குய்பியென்சிசு* <small>(ஜெங் & ஜியாங், 1995)</small>
1. *எபிடெட்டிக்சு கைனனென்சிசு* <small>(டெங், 2020)</small>
1. *எபிடெட்டிக்சு குமிலிகோலசு* <small>குந்தர், 1938</small>
1. *எபிடெட்டிக்சு லேடிவர்டெக்சு* <small>குந்தர், 1938</small>
1. *எபிடெட்டிக்சு லினோஷனென்சிசு* <small>(லியாங் & ஜியாங், 2004)</small>
1. *எபிடெட்டிக்சு மிகைலோவி* <small>ஸ்டோரோசென்கோ, 2021</small>
1. *எபிடெட்டிக்சு நிக்ரிடிபிசு* <small>(ஜெங் & ஜியாங், 2000)</small>
1. *எபிடெட்டிக்சு ஒப்டுசசு* <small>ஸ்டோரோஷென்கோ & டாவ்ருயெங், 2014</small>
1. *எபிடெட்டிக்சு பேரலலசு* <small>(போட்கோர்னயா, 1986)</small>
1. *எபிடெட்டிக்சு பிம்கர்னே* <small>(ஸ்டோரோஷென்கோ & டாவ்ருயெங், 2014)</small>
1. *எபிடெட்டிக்சு பங்டேடசு* <small>ஹான்காக், 1907</small> - **வகை இனங்கள்**
1. *எபிடெட்டிக்சு ஸ்பெனிஸ்கஸ்* <small>குந்தர், 1974</small>
1. *எபிடெட்டிக்சு ஸ்ட்ரிக்டிவர்டெக்சு* <small>(டெங், 2020)</small>
1. *எபிடெட்டிக்சு ஸ்ட்ரிகனோவா* <small>ஸ்டோரோஷென்கோ, 2012</small>
1. *எபிடெட்டிக்சு டோருலோசினோட்டா* <small>ஜெங் & லின், 2016</small>
1. *எபிடெட்டிக்சு துமிடசு* <small>குந்தர், 1938</small>
1. *எபிடெட்டிக்சு யுனானென்சிசு* <small>(ஜெங், 1995)</small>
# தெல்டோனோடசு

***தெல்டோனோடசு** (Deltonotus)* என்பது கிளாடோனோடினே மற்றும் கிளாடோனோடினி இனக்குழுவின் துணைக் குடும்பத்தைச் சேர்ந்த தரைப் பூச்சிகளின் (ஆர்த்தோப்டெரா: கேலிபெரா) ஆசியப் பேரினமாகும்.
# தெல்டோனோடசு

## சிற்றினங்கள்

*தெல்டோனோடசு* பேரினத்தின் கீழ் கீழ்க்கண்டச் சிற்றினங்கள் அடங்கும்:  
- *தெல்டோனோடசு கிபிசெப்சு* <small>(பொலிவர், 1902)</small>
- *தெல்டோனோடசு கைனனென்சிசு* <small>ஜெங் & லியாங், 1985</small>
- *தெல்டோனோடசு சப்குகுல்லடசு* <small>(வாக்கர், 1871)</small> – **மாதிரி இனங்கள்** (*தெ. டெக்டிபார்மிசு* <small>ஹான்காக்</small> என)
- *தெல்டோனோடசு வியட்நாமென்சிசு* <small>இசுடோரோசென்கோ, 2011</small>
# ஜானக் சிங்

**ஜானக் சிங்** என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் பாரதிய ஜனதா கட்சியின் உறுப்பினராக உள்ளார். பீகாரில் பாஜகவின் துணைத் தலைமைச் செயலாளராக நியமிக்கப்பட்டார். சிறு வயதிலிருந்தே இவர் ராஷ்டிரிய சுயம்சேவாக் சங்கம் மற்றும் ஏபிவிபியின் செயல்பாடுகளில் ஈடுபட்டுள்ளார். 2025ஆம் ஆண்டு நடைபெற்ற பீகார் சட்டமன்றத் தேர்தலில் தரையா சட்டமன்றத் தொகுதியில் பாஜக கட்சியின் சார்பில் போட்டியிட்டு வெற்றிபெற்று சட்டமன்ற உறுப்பினர் ஆனார்.
# அஜய்குமார் தாங்கி

**அஜய் குமார் தாங்கி** (*Ajay Kumar Dangi*) என்பவர் இந்திய அரசியல்வாதியும் பீகார் மாநில சட்டமன்ற உறுப்பினரும் ஆவார். இவர் இராச்ட்ரிய ஜனதா தள கட்சியின் உறுப்பினர் ஆவார். இவர் 2025 பீகார் சட்டமன்றத் தேர்தலில் திகாரி சட்டமன்றத் தொகுதியிலில் போட்டியிட்டு வெற்றிபெற்று பீகார் சட்டமன்ற உறுப்பினராக முதல் முறையாக பதவியேற்றார்.
# கரிசுமா ராய்

**கரிசுமா ராய்** (*Karishma Rai*) என்பவர் பீகாரைச் சேர்ந்த ஒரு இந்திய அரசியல்வாதி ஆவார். இவர் சரண் மாவட்டத்தின் பர்சா சட்டமன்றத் தொகுதியிலிருந்து பீகார் சட்டமன்ற உறுப்பினராக உள்ளார். இவர் இராச்டிரிய ஜனதா தளம் கட்சியினைச் சார்ந்தவர். 2025 பீகார் சட்டமன்றத் தேர்தலில் பர்சா சட்டமன்றத் தொகுதியில் இராச்டிரிய ஜனதா தளம் வேட்பாளராகப் போட்டியிட்டு ஐக்கிய ஜனதா தளம் கட்சியில் போட்டியிட்ட இராச்டிரிய ஜனதா தளத்திலிருந்து விலகியவரும் சட்டமன்ற உறுப்பினராகப் பதவி வகித்த சோட் லால் ரேவை தோற்கடித்தார். கரிசுமா ராய் 25,772 வாக்குகள் வித்தியாசத்தில் வெற்றி பெற்றார்.
# வர்தூர் பிரகாசு

**வர்தூர் பிரகாசு** (*Varthur Prakash*) என்பவர் இந்தியாவின் கருநாடக மாநிலத்தைச் சேர்ந்த ஓர் அரசியல்வாதியாவார். பாரதிய சனதா கட்சியின் உறுப்பினரான இவர் கோலார் சட்டமன்றத் தொகுதியிலிருந்து இரண்டு முறை சட்டமன்ற உறுப்பினராகத் தேர்ந்தெடுக்கப்பட்டார்.
# வர்தூர் பிரகாசு

## அரசியல் வாழ்க்கை

2008 மற்றும் 2013 ஆம் ஆண்டுகளில் கோலார் தொகுதியில் சுயேச்சையாகப் போட்டியிட்டு இரு முறையும் சட்டமன்ற உறுப்பினராக வெற்றி பெற்றார். டி. வி. சதானந்த கவுடா அமைச்சரவையில் நெசவுத்துறை அமைச்சராகப் பணியாற்றினார். மேலும், சகதீசு செட்டர் அமைச்சரவையிலும் அமைச்சராக இருந்தார். ஆனால், 2018 ஆம் ஆண்டு நடைபெற்ற சட்டமன்றப் பொதுத் தேர்தலில் மூன்றாவது இடத்தைப் பிடித்து, இயே டி எசு கட்சியைச் சேர்ந்த கே. சீனிவாச கௌடாவிடம் தோல்வியடைந்தார். இவர் நம்ம காங்கிரசு கட்சியின் நிறுவனர் ஆவார். 2017 ஆம் ஆண்டு திசம்பர் மாதம் 19 ஆம் தேதி பாகல்கோட்டு மாவட்டத்தில் உள்ள கூடலசங்கமத்தில் புதிய கட்சியைத் தொடங்கினார்.  
இவரது மனைவி சியாமளா பிரகாசு 2017 ஆம் ஆண்டு சூலை மாதத்தில் டெங்கு காய்ச்சல் சந்தேகத்தின் பேரில் உயிரிழந்தார்.
# ஈகுவார்பாளையம்

**ஈகுவார்பாளையம்** (*Eguvarpalayam*) இந்தியாவின் தமிழ்நாடு மாநிலத்திலுள்ள திருவள்ளூர் மாவட்டத்தில் இருக்கும் ஒரு கிராமம் ஆகும். இக்கிராமம் கும்மிடிப்பூண்டி தாலுக்காவில் அமைந்துள்ளது.
# ஈகுவார்பாளையம்

## மக்கள் தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, ஈகுவார்பாளையத்தில் 1130 குடும்பங்கள் இருந்தன. 6 வயது மற்றும் அதற்குக் குறைவான வயதுடைய குழந்தைகளைத் தவிர்த்து, மற்ற மக்கள்தொகையின் எழுத்தறிவு விகிதம் 68.02% ஆகும்.  
ஈகுவார்பாளையம் கிராமத்தில் 0-6 வயதுக்குட்பட்ட குழந்தைகளின் எண்ணிக்கை 465 ஆகும். இது கிராமத்தின் மொத்த மக்கள் தொகையில் 11.48% ஆகும். இக்கிராமத்தின் சராசரி பாலின விகிதம் 993 ஆகும். இது தமிழ்நாட்டின் மாநில சராசரியான 996-என்பதை விடக் குறைவாகும். மக்கள் தொகை கணக்கெடுப்பின்படி ஈகுவார்பாளையத்தின் குழந்தை பாலின விகிதம் 845 ஆகும், இது தமிழ்நாட்டின் சராசரியான 943-என்பதை விடக் குறைவாகும்.  
தமிழ்நாட்டுடன் ஒப்பிடும்போது ஈகுவார்பாளையம் கிராமத்தில் எழுத்தறிவு விகிதம் குறைவாக உள்ளது. 2011 ஆம் ஆண்டில், தமிழ்நாட்டின் எழுத்தறிவு விகிதம் 80.09% ஆக இருந்தபோது, ஈகுவார்பாளையம் கிராமத்தின் எழுத்தறிவு விகிதம் 68.02% ஆக இருந்தது. இதில் ஆண்களின் எழுத்தறிவு விகிதம் 76.25% ஆகவும், பெண்களின் எழுத்தறிவு விகிதம் 59.91% ஆகவும் இருந்தது.
# திருமுடிவாக்கம்

**திருமுடிவாக்கம்** (*Thirumudivakkam*) இந்தியாவின் தமிழ்நாடு மாநிலத்திலுள்ள சென்னை பெருநகரத்தின் தென்மேற்குப் பகுதியில் அமைந்துள்ள ஒரு புறநகர்ப் பகுதியாகும். இந்த பகுதி காஞ்சிபுரம் மாவட்டம், சிறீபெரும்புதூர் வட்டத்தைச் சேர்ந்ததாகும்.  
சிறீபெரும்புதூர் மற்றும் ஒரகடம் தொழில்துறை வழித்தடத்தில், வாகன நிறுவனங்கள் மற்றும் பலவற்றிற்கு ஆதரவளிக்கும் பல்வேறு உற்பத்திப் பிரிவுகளைக் கொண்ட சுமார் 350 குறு, சிறு மற்றும் நடுத்தர நிறுவனங்களைக் கொண்ட ஒரு தொழில்துறை வளாகம் இப்பகுதியில் அமைந்துள்ளது.  
ஊழியர்கள் மற்றும் அவர்களது குடும்பத்தினரின் நலனுக்காக, தமிழ்நாடு அரசின் மாநில இ.எசு.ஐ மருந்தகம் 2019 ஆம் ஆண்டு சூலை மாதம் 2 ஆம் தேதியன்று நிறுவப்பட்டது.  
108 திவ்யத்தலங்களில் ஒன்றான திருநீர்மலை பெருமாள் கோவில் இங்கிருந்து 6 கிமீ தொலைவில் உள்ளது. குன்றத்தூர் திருமுடிவாக்கத்திலிருந்து 3 கி.மீ தொலைவில் உள்ளது.
# திருமுடிவாக்கம்

## மக்கள் தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, ஈகுவார்பாளையத்தில் 941 குடும்பங்கள் இருந்தன. கிராமத்தின் மக்கள் தொகை 4083 ஆக இருந்தது. இம்மக்கள் தொகையில் ஆண்கள் எண்ணிக்கை 2191 ஆகவும் பெண்கள் எண்ணிக்கை 1892 ஆகவும் இருந்தது.  
திருமுடிவாக்கம் கிராமத்தில் 0-6 வயதுக்குட்பட்ட குழந்தைகளின் எண்ணிக்கை 462 ஆகும். இது கிராமத்தின் மொத்த மக்கள் தொகையில் 11.32% ஆகும். இக்கிராமத்தின் சராசரி பாலின விகிதம் 864 ஆகும். இது தமிழ்நாட்டின் மாநில சராசரியான 996-என்பதை விடக் குறைவாகும். மக்கள் தொகை கணக்கெடுப்பின்படி திருமுடிவாக்கத்தின் குழந்தை பாலின விகிதம் 1090 ஆகும், இது தமிழ்நாட்டின் சராசரியான 943-என்பதை விட அதிகமாகும்.  
தமிழ்நாட்டுடன் ஒப்பிடும்போது திருமுடிவாக்கம் கிராமத்தில் எழுத்தறிவு விகிதம் குறைவாக உள்ளது. 2011 ஆம் ஆண்டில், தமிழ்நாட்டின் எழுத்தறிவு விகிதம் 80.09% ஆக இருந்தபோது, திருமுடிவாக்கத்தின் எழுத்தறிவு விகிதம் 78.21% ஆக இருந்தது. இதில் ஆண்களின் எழுத்தறிவு விகிதம் 85.23% ஆகவும், பெண்களின் எழுத்தறிவு விகிதம் 69.84% ஆகவும் இருந்தது.
# அரசு கலை மற்றும் அறிவியல் கல்லூரி, ரெட்டியார்சத்திரம்

**அரசு கலை மற்றும் அறிவியல் கல்லூரி, ரெட்டியார்சத்திரம்** (*Goverment Arts and Science College, Reddiyarchathiram*) என்பது 2022-2023ஆம் கல்வி ஆண்டு முதல் தமிழ்நாட்டில் திண்டுக்கல் மாவட்டத்தில் செயல்படும் அரசு கல்லூரி ஆகும். இக்கல்லூரி மதுரை காமராஜர் பலகலைக்கழகத்துடன் இணைவு பெற்று செயல்பட்டு வருகிறது.
# அரசு கலை மற்றும் அறிவியல் கல்லூரி, ரெட்டியார்சத்திரம்

## கற்பிக்கப்படும் பாடங்கள்

### இளநிலை

- தமிழ்
- ஆங்கிலம்
- வேதியியல்
- வணிகவியல்
- வணிக நிர்வாகவியல்
# பப்பு குமார் வர்மா

**பப்பு குமார் வர்மா** (*Pappu Kumar Verma*) இந்திய அரசியல்வாதியும் பீகார் மாநில சட்டமன்ற உறுப்பினரும் ஆவார். இவர் நிதிஷ் குமார் தலைமையிலான ஜனதா தளம் (ஐக்கிய) அரசியல் கட்சியின் உறுப்பினர் ஆவார். வர்மா பாட்னாவில் உள்ள உயர்நிலைப் பள்ளியில் 10ஆவது வகுப்பு வரை கல்வி பயின்றுள்ளார். இவர் உபேந்திர குஷ்வாகாவின் ராஷ்ட்ரிய லோக் மோர்ச்சாவுடன் தொடர்புடையவர். ஆனால் 2025 பீகார் சட்டமன்றத் தேர்தலில் குர்தா சட்டமன்றத் தொகுதியில் ஐக்கிய ஜனதா தள வேட்பாளராக நிறுத்தப்பட்டார். ராஷ்ட்ரிய ஜனதா தளத்தின் சுதய் யாதவை தோற்கடித்து 2025 சட்டமன்றத் தேர்தலில் இவர் வெற்றி பெற்றார்.
# பப்பு குமார் வர்மா

## தேர்தல் செயல்பாடு

### 2025

Detailed Results at:
https://results.eci.gov.in/ResultAcGenNov2025/candidateswise-S04215.htm
# சந்தோசு குமார் நிராலா

**சந்தோசு குமார் நிராலா** (Santosh Kumar Nirala ) என்பவர் இந்தியாவின் பீகார் மாநிலத்தின் பக்சர் மாவட்டத்தைச் சேர்ந்த இந்திய அரசியல்வாதி ஆவார். இவர் சூலை 29, 2017 முதல் 2020 வரை பீகார் போக்குவரத்து அமைச்சராகப் பணியாற்றினார். மேலும் 2010 முதல் 2020 வரை இராச்பூர் சட்டமன்றத் தொகுதியைப் பிரதிநிதித்துவப்படுத்தும் பீகார் சட்டமன்றத்தின் முன்னாள் உறுப்பினராகவும் இருந்துள்ளார்.
# சந்தோசு குமார் நிராலா

## அரசியல் வாழ்க்கை

நிராலா 1992இல் அரசியலில் நுழைந்தார். 2010 பீகார் சட்டமன்றத் தேர்தலில், இவர் இராச்பூர் சட்டமன்றத் தொகுதியிலிருந்து சட்டமன்ற உறுப்பினராக போட்டியிட்டு வெற்றி பெற்றார். மீண்டும் 2015 பீகார் சட்டமன்றத் தேர்தலில், இதே தொகுதியிலிருந்து மீண்டும் போட்டியிட்டு வெற்றி பெற்றார். 2014 முதல் 2017 வரை பீகார், பட்டியல் இனத்தவர் நலத் துறை அமைச்சராகவும் பதவி வகித்தார். இவர் பீகார் போக்குவரத்துத் துறை அமைச்சராகவும் பணியாற்றியுள்ளார். 2025ஆம் ஆண்டு நடைபெற்ற பீகார் சட்டமன்றத் தேர்தலில் மீண்டும் போட்டியிட்டு வெற்றிபெற்றார்.
# மனோஜ் குமார் (பீகார்)

**மனோஜ் குமார்** (*Manoj Kumar*-மனோஜ் சர்மா என்றும் அழைக்கப்படுகிறார்) என்பவர் பாரதிய ஜனதா கட்சியைச் சேர்ந்த இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் தற்போது அர்வல் சட்டமன்றத் தொகுதியிலிருந்து பீகார் சட்டமன்ற உறுப்பினராக உள்ளார். பாரதிய ஜனதா கட்சி - பீகார் பிரிவின் செய்தித் தொடர்பாளராகவும் ஊடகப் பொறுப்பாளராகவும் பணியாற்றுகிறார்.
# மனோஜ் குமார் (பீகார்)

## குடும்பம்

மனோஜ் குமார் முன்னாள் சட்டமன்ற உறுப்பினர் தேவ்குமார் சர்மாவின் மகன் ஆவார். இவரது தந்தை தேவ்குமார் சர்மா 1985ஆம் ஆண்டு இந்திய தேசிய காங்கிரசு சார்பிலும் 2000ஆம் ஆண்டு சமதா கட்சி சார்பிலும் கோகு சட்டமன்றத் தொகுதியின் சட்டமன்ற உறுப்பினராகப் போட்டியிட்டு வெற்றி பெற்று சட்டமன்ற உறுப்பினராகத் தேர்ந்தெடுக்கப்பட்டார்.
# மனோஜ் குமார் (பீகார்)

## அரசியல் வாழ்க்கை

மனோஜ் குமார் முதன்முறையாக 2015ஆம் ஆண்டு கோகு சட்டமன்றத் தொகுதியிலிருந்து பாஜக வேட்பாளராக பீகார் சட்டமன்றத்திற்குத் தேர்ந்தெடுக்கப்பட்டார்.  
2020 பீகார் சட்டமன்றத் தேர்தலில், இவர் மீண்டும் கோகு சட்டமன்றத் தொகுதியில் போட்டியிட்டார். ஆனால் இராச்டிரிய ஜனதா தள வேட்பாளர் பீம் குமார் யாதவிடம் தோல்வியடைந்தார்.  
2025 பீகார் சட்டமன்றத் தேர்தலில், மனோஜ் குமார் அர்வல் சட்டமன்றத் தொகுதியில் போட்டியிட்டு, மகா நந்த் சிங்கை 14,093 வாக்குகள் வித்தியாசத்தில் தோற்கடித்தார். இந்த வெற்றியின் மூலம், இவர் இரண்டாவது முறையாக பாஜக சட்டமன்ற உறுப்பினராக பீகார் சட்டமன்றத்திற்குத் தேர்ந்தெடுக்கப்பட்டார்.
# தேவந்தி யாதவ்

**தேவந்தி யாதவ்** (*Devanti Yadav*) என்பவர் பீகாரைச் சேர்ந்த இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் 2025 பீகார் சட்டமன்றத் தேர்தலில் அராரியா மாவட்டத்தில் உள்ள நர்பத்கஞ்ச் சட்டமன்றத் தொகுதியிலிருந்து<nowiki/> பீகார் சட்டமன்ற உறுப்பினராகத் தேர்ந்தெடுக்கப்பட்டார். இவர் பாரதிய ஜனதா கட்சியின் உறுப்பினர்.
# பல்லாவரம் வெள்ளிக்கிழமை சந்தை

**பல்லாவரம் வெள்ளிக்கிழமை சந்தை** (*Pallavaram Friday Market*) இந்தியாவின் தமிழ்நாடு மாநிலத்திலுள்ள சென்னையின் புறநகர்ப் பகுதியான பல்லாவரத்தில் வாரந்தோறும் வெள்ளிக் கிழமைகளில் நடைபெறும் சந்தையாகும். பொதுவாக இது பல்லாவரம் சந்தை என்று அழைக்கப்படுகிறது. ஒவ்வொரு வெள்ளிக்கிழமையும் தமிழகத்தின் பல்வேறு மாவட்டங்களில் இருந்து வியாபாரிகள் பலர் இங்கு வந்து வியாபாரம் செய்கின்றனர். வீட்டுக்குப் பயன்படுத்தும் சமையல் பொருட்கள், காய்கறிகள், உணவுப் பொருட்கள், செடிக் கன்றுகள், விலங்குகள் மின்னணு சாதன பொருட்கள், பழமையான பொருட்கள், சிலைகள் வரை கிடைக்கும் ஒரு வணிக மையமாகச் செயல்படுகிறது. குறிப்பாக, பழங்கால நாணயங்கள் இந்த சந்தையில் உள்ள கடைகளில் பரவலாக கிடைக்கின்றன.  
பல்லாவரம் சந்தை 1800-ஆம் ஆண்டுகளில் தோன்றியது. வெள்ளிக்கிழமைகளில் மட்டுமே இது திறந்திருக்கும். மேலும் உள்ளூரில் வெள்ளிக்கிழமை சந்தை என்று அழைக்கப்படுகிறது.  
வடக்கு முனையில் திரிசூலம் தொடருந்து நிலையம், திரிசூலம் பேருந்து நிலையம் மற்றும் சென்னை பன்னாட்டு விமான நிலையம் ஆகியவையும், தெற்கு முனையில் பல்லாவரம் தொடருந்து நிலையம் மற்றும் பல்லாவரம் பேருந்து நிலையம் ஆகியவையும் பல்லாவரம் வெள்ளிக்கிழமை சந்தைக்கு அருகில் அமைந்துள்ளன.  
பரங்கிமலை மற்றும் பல்லாவரத்தில் உள்ள ஜிஎஸ்டி சாலையின் மறுபுறத்தில், பசார் சாலை வெள்ளிக்கிழமை சந்தைக்கு ஓர் அன்றாட மாற்றுப் பாதையாகச் செயல்படுகிறது.
# பல்லாவரம் வெள்ளிக்கிழமை சந்தை

## வரலாறு

பல்லாவரம் சந்தை முதன்முதலில் பல்லாவரத்தில் உள்ள சண்டி தெருவில் ஆடு மாடுகள் விற்கும் சந்தையாக இருந்ததாகவும், சில ஆண்டுகளுக்கு முன்னர்தான் இது திரிசூலம் தொடருந்து நிலையம் அருகே பல்லாவரம் தொடருந்து நிலைய மேம்பாலத்திற்கு அருகில் உள்ள பழைய பெருஞ்சாலைக்கு மாற்றப்பட்டது என்றும் கூறப்படுகிறது.
# சாலிசிலனிலைடு

**சாலிசிலனிலைடு** (*Salicylanilide*) என்பது C<sub>13</sub>H<sub>11</sub>NO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சாலிசிலிக் அமிலம் மற்றும் அனிலின் ஆகியவற்றின் அமைடாக இச்சேர்மம் கருதப்படுகிறது. ஒரு சாலிசிலமைடு மற்றும் ஒரு அனிலைடு என இரண்டு வகையாகவும் இச்சேர்மம் வகைப்படுத்தப்படுகிறது.  
சாலிசிலனிலைடின் வழிப்பொருட்கள் பல்வேறு மருந்தியல் பயன்பாடுகளைக் கொண்டுள்ளன. நிக்குளோசமைடு, ஆக்சிகுளோசனைடு மற்றும் இராபாக்சனைடு உள்ளிட்ட குளோரினேற்றப்பட்ட வழிப்பொருட்கள் புழுக்களுக்கு எதிரான மருந்தாகப் பயன்படுகின்றன. குறிப்பாக ஒட்டுண்ணித் தட்டைப்புழுக்களுக்கு எதிராகப் பயன்படுகின்றன. டைபுரோம்சலான், மெட்டாபுரோம்சலான் மற்றும் டிரைபுரோம்சலான் உள்ளிட்ட புரோமினேற்றப்பட்ட வழிப்பொருட்கள், மேற்பூச்சு பாக்டீரியா எதிர்ப்பு மற்றும் பூஞ்சை எதிர்ப்பு மருந்துகளாகப் பயன்படுத்தப்படுகின்றன.
# இமாத்ரி நிலையம்

**இமாத்ரி நிலையம்** (*Himadri (research station)* இந்தியாவின் முதல் நிரந்தர ஆர்க்டிக் ஆராய்ச்சி நிலையமாகும். இந்த ஆராய்ச்சி நிலையம் நோர்வே நாட்டின் சுவால்பார்டு தீவுக் கூட்டத்தில் உள்ள சுபிட்சுபெர்கன் தீவில் அமைந்துள்ளது. பன்னாட்டு ஆர்க்டிக் ஆராய்ச்சி தளத்தில் நை-ஆலேசுண்டில் அமைந்துள்ளது. இந்த நிலையமானது 2008 ஆம் ஆண்டு சூலை மாதம் முதல் தேதியன்று புவி அறிவியல் துறை அமைச்சரால் திறந்து வைக்கப்பட்டது. முன்னதாக 2008 ஆம் ஆண்டு சூன் மாதத்தில் இந்தியாவின் இரண்டாவது பயணத்தின் போது அமைக்கப்பட்டது. வட துருவத்திலிருந்து 1200 கி.மீ. (750 மைல்) தொலைவில் இமாத்ரி நிலையம் அமைந்துள்ளது.
# இமாத்ரி நிலையம்

## ஆராய்ச்சி இலக்குகள்

பனிப்பாறைகளால் உருவாக்கப்பட்ட, செங்குத்தான மலைகளுக்கு இடையில் இருக்கும் நீண்ட, குறுகிய, ஆழமான கடல் நீர்ப்பகுதியின் இயக்கவியலை நீண்ட காலத்திற்கு கண்காணிப்பதும் வளிமண்டல ஆராய்ச்சியும் இமாத்ரி நிலையத்தின் செயல்பாடுகளில் அடங்கும். காற்றில் பரவியிருக்கும் மிக நுண்ணிய திடத் துகள்கள் அல்லது திரவத் துளிகளின் கதிர்வீச்சு, விண்வெளி வானிலை, உணவு வலை இயக்கவியல், நுண்ணுயிர் சமுகங்கள், பனிப்பாறைகள், படிவியல் மற்றும் கார்பன் மறுசுழற்சி குறித்த ஆராய்ச்சி ஆகியவை இந்திய ஆராய்ச்சியின் முதன்மை இலக்குகளாகும். ஆர்க்டிக்கின் நிர்வாகம் மற்றும் கொள்கை பற்றிய ஆராய்ச்சிக்கு ஆராய்ச்சி தளம் நேரத்தை ஒதுக்கியுள்ளது. இந்திய மரபியல் பனிப்பாறையியல் புவியில் வளிமண்டலத்தில் மாசுாபாடு மற்றும் விண்வெளி வானிலை அகிய துறைகளில் ஆராய்ச்சி மற்றும் ஆய்வுக்கு முன்னுரிமை வழங்கியுள்ளது.  
2012–2013 ஆம் ஆண்டில், மொத்தம் 25 அறிவியலாளர்கள் இந்த தளத்தைப் பார்வையிட்டனர். பத்து தனித்துவமான திட்டங்களின் கீழ் ஆய்வுகளை மேற்கொள்ள 185 நாட்கள் இங்கு தங்கியிருந்தனர்.
# இமாத்ரி நிலையம்

## நலன்சார் யுத்திகள்

உலகின் எண்ணெய் மற்றும் இயற்கை எரிவாயுவில் 22% ஆர்க்டிக் பகுதிக்கு அடியில் இருக்கலாம் என்று அமெரிக்க புவியியல் ஆய்வு மையம் மதிப்பிட்டுள்ளது. எண்ணெய் மற்றும் இயற்கை எரிவாயுக் கழகம் எண்ணெய் ஆய்வுக்காக உருசியாவுடன் கூட்டு முயற்சியில் ஈடுபட ஆர்வமாக இருக்கிறது. மேலும் ஒரு திட்டத்தில் பங்கு கோரி உரோசுநெஃப்ட்டு நிறுவனத்திடம் கோரிக்கை விடுத்துள்ளதாகவும் கூறப்படுகிறது. கூடுதலாக, இந்திய, பசிபிக் அல்லது அட்லாண்டிக் பெருங்கடல் வழித்தடங்களுடன் ஒப்பிடும்போது, ஆர்க்டிக் கடல் வழித்தடங்களைப் பயன்படுத்துவது பயண நேரத்தை 40% குறைக்கும். 2013 ஆம் ஆண்டு மே மாதம் 15 ஆம் தேதியன்று இந்தியா ஆர்க்டிக் கவுன்சிலில் நிரந்தரப் பார்வையாளராக ஆக்கப்பட்டது.  
பிரிட்டன், செருமனி, பிரான்சு, இத்தாலி, சீனா, சப்பான், தென் கொரியா, நெதர்லாந்து, சுவீடன் மற்றும் நார்வே ஆகிய நாடுகளுக்குப் பிறகு, நை-ஆலெசுண்டில் ஒரு நிரந்தர ஆராய்ச்சி நிலையத்தை அமைத்த 11 ஆவது நாடு இந்தியா ஆகும்.
# இமாத்ரி நிலையம்

## விளக்கம்

இமாத்ரி நிலையம் புதுப்பிக்கப்பட்ட இரண்டு மாடிக் கட்டிடத்தில் நான்கு படுக்கையறைகளுடன் அமைக்கப்பட்டுள்ளது. அந்தக் கட்டிடம் 220 சதுர மீட்டர் (2,400 சதுர அடி) பரப்பளவைக் கொண்டதுடன், கணினி அறை, சேமிப்பு அறை, வரவேற்பறை மற்றும் இணையம் உள்ளிட்ட பிற வசதிகளையும் கொண்டுள்ளது. சாதாரண சூழ்நிலைகளில் இது எட்டு விஞ்ஞானிகளுக்கு இடமளிக்கும் திறன் கொண்டது.
# கட்டுமுறிவு

<templatestyles src="Module:Infobox/styles.css"></templatestyles>
**கட்டுமுறிவு** என்பது இலங்கையில் கிழக்கு மாகாணத்தின் மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது கோறளைப்பற்று வடக்கு பிரதேச செயலாளர் பிரிவில் அமைந்துள்ளது. இது கதிரவெளிக்குத் தென்மேற்கே சுமார் 20 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது.
# வட்டவான்

<templatestyles src="Module:Infobox/styles.css"></templatestyles>
**வட்டவான்** என்பது இலங்கையில் கிழக்கு மாகாணத்தின் மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது கோறளைப்பற்று வடக்கு பிரதேச செயலாளர் பிரிவில் அமைந்துள்ளது. இது வாகரைக்குத் தென்கிழக்கே சுமார் 25 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது. இது ஒரு கடற்கரைக் கிராமம் ஆகும்.
# விக்கிப்பீடியா:குறுங்கட்டுரைகள்/விரிவாக்கம்/2026, 2027, 2028

2026, 2027, 2028 ஆம் ஆண்டுகளில் செய்யப்படும் பணிகளை ஆவணப்படுத்தும் பக்கம்.  
முதன்மைத் திட்டம்: விக்கிப்பீடியா:குறுங்கட்டுரைகள்/விரிவாக்கம்
# விக்கிப்பீடியா:குறுங்கட்டுரைகள்/விரிவாக்கம்/2026, 2027, 2028

## புள்ளிவிவரம்

| எண் | [[: |  |
| --- | --- | --- |
| 1 | 01-சனவரி-2026 | align= 2,258 |
| 2 | இன்று | align= |  
(<small></small>)
# விக்கிப்பீடியா:பகுப்பாக்கம்/பகுப்புகள் ஒழுங்கமைவு/2026, 2027, 2028

பகுப்புகள் தொடர்பான துப்புரவுப் பணிகளையும், மேம்பாட்டுப் பணிகளையும் 2026, 2027, 2028 ஆம் ஆண்டுகளில் செயல்படுத்துவதற்கான திட்டப் பக்கம்.  
முதன்மைத் திட்டம்: விக்கிப்பீடியா:பகுப்பாக்கம்/பகுப்புகள் ஒழுங்கமைவு  
செயல்பாட்டு விவரங்களுக்கு, கீழே காணுங்கள்.
# விக்கிப்பீடியா:பகுப்பாக்கம்/பகுப்புகள் ஒழுங்கமைவு/2026, 2027, 2028

## 2026

1. தமிழ்நாட்டுப் பொறியியல் கல்லூரிகள்
1. இந்திய அரசியல்வாதிகள்
1. இந்திய தேசிய காங்கிரஸ் அரசியல்வாதிகள்
1. பாரதிய ஜனதா கட்சி அரசியல்வாதிகள்
# ஊரியன்கட்டு

<templatestyles src="Module:Infobox/styles.css"></templatestyles>
**ஊரியன்கட்டு** என்பது இலங்கையில் கிழக்கு மாகாணத்தின் மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது கோறளைப்பற்று வடக்கு பிரதேச செயலாளர் பிரிவில் அமைந்துள்ளது. இது வாகரைக்குத் தெற்கே சுமார் 2 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது.
# கிரிமிச்சை

<templatestyles src="Module:Infobox/styles.css"></templatestyles>
**கிரிமிச்சை** என்பது இலங்கையில் கிழக்கு மாகாணத்தின் மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது கோறளைப்பற்று வடக்கு பிரதேச செயலாளர் பிரிவில் அமைந்துள்ளது. இது வாகரைக்குத் தெற்கே சுமார் 20 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது.
# நூலக மதிப்பீடு

**நூலக மதிப்பீடு** (*Library assessment*) என்பது நூலகங்களின் வசதிகள், சேவைகள், வளங்களை மேம்படுத்துவதற்காக, பயனர்களின் (மற்றும் பயனர்கள் அல்லாதவர்கள்) தேவைகளைப் பற்றி அறிந்து கொள்வதற்கும், இந்த தேவைகளை அவர்கள் எவ்வளவு சிறப்பாக ஆதரிக்கிறார்கள் என்பதை மதிப்பீடு செய்வதற்கும் நூலகங்களால் மேற்கொள்ளப்படும் ஒரு செயல்முறையாகும். பல நூலகங்களில் வெற்றிகரமான நூலக மதிப்பீடு நூலகத்தில் ஒரு 'மதிப்பீட்டுக் கலாச்சாரம்' இருப்பதைப் பொறுத்தது. இதன் குறிக்கோள் முழு நூலக ஊழியர்களையும் மதிப்பீட்டுச் செயல்பாட்டில் ஈடுபடுத்துவதும் வாடிக்கையாளர் சேவை மேம்படுத்துவதும் ஆகும்.  
பெரும்பாலான கல்வி நிலைய நூலகங்கள் பல தசாப்தங்களாக அவற்றின் சேகரிப்புகளின் எண்ணிக்கை, பயன்பாடு குறித்த தரவுகளைச் சேகரித்திருந்தாலும், 1990களின் பிற்பகுதியிலிருந்துதான் பலர் தங்கள் பயனர்களையும் அவற்றின் சேகரிப்புகளையும் ஆய்வு செய்வதன் மூலம் ஒரு முறையான மதிப்பீட்டுச் செயல்முறையைத் தொடங்கியுள்ளனர். இன்று, பல கல்வி நூலகங்கள் தங்கள் மதிப்பீட்டு நடவடிக்கைகளை ஒருங்கிணைத்து மேற்பார்வையிடுவதற்காக நூலக மதிப்பீட்டு மேலாளர் பதவியை உருவாக்கியுள்ளன. கூடுதலாக, பல நூலகங்கள் தங்கள் வலைத்தளங்களில் தங்கள் ஆய்வுகளைத் தொடர்ந்து செயல்படுத்தப்பட்ட மேம்பாடுகளையும் கணக்கெடுப்பு பங்கேற்பாளர்களுக்குப் பொறுப்புக்கூறலை நிரூபிக்கும் ஒரு வழியாக வெளியிடுகின்றன.  
பல நூலகங்கள் மதிப்பீட்டு நடவடிக்கைகளின் விளைவாகப் புதுப்பித்தல் அல்லது விரிவாக்கத் திட்டங்களை மேற்கொண்டுள்ளன. இத்துடன் வளக் கண்டுபிடிப்பு கருவிகளை மேம்படுத்துதல், வலைத்தளப் பயன்பாட்டினை மேம்படுத்துதல் மற்றும் தேவையற்ற சேவைகளை நிறுத்துதலையும் மேற்கொள்கின்றன.
# நூலக மதிப்பீடு

## கருவிகள்

நூலக பயனர்களுக்கு எது முக்கியம், சேவை, வளங்கள், நூலகச் சேவையில் இவர்கள் எவ்வளவு திருப்தி அடைகிறார்கள் என்பதைத் தீர்மானிக்க, நூலக மதிப்பீடு பல்வேறு ஆராய்ச்சி முறைகளைப் பயன்படுத்துகிறது. வலைத்தளப் பயன்பாட்டுச் சோதனை, அவதானிப்பு, 'நூலகத்தின் பயன்பாடு' ஆய்வுகள், கவனம் செலுத்தும் குழுக்கள், நேர்காணல்கள், வழி கண்டுபிடிப்பு, சீரான மதிப்பெண் அட்டை, தளபாடங்கள் பயன்பாட்டினை, புகைப்படம் மற்றும் புவி ஆய்வுகள், நிறுவன காலநிலை, புள்ளிவிவரங்கள், திருப்தி ஆய்வுகள். மிகவும் பரவலாகப் பயன்படுத்தப்படும் நூலகத் திருப்தி கணக்கெடுப்பு LibQUAL + ஆகும். இது ServiceQUAL அடிப்படையிலான ஆராய்ச்சி நூலகங்களின் சங்கம் உருவாக்கிய சேவை தர மதிப்பீட்டு கணக்கெடுப்பாகும். பிற திருப்திகரமான ஆய்வுகள் SCONUL திருப்தி கணக்கெடுப்பு, இன்சின்க் ஆய்வுகள் (முன்னர் ரோட்ஸ்கி மற்றும் எண்ணும் கருத்துக்கள் லிப்சாட் கணக்கெடுப்பு ஆகும்.
# நூலக மதிப்பீடு

## அமெரிக்கா, இங்கிலாந்து, ஆத்திரேலிய, இசுரேல்

மான் நூலகம்]]
2000ஆம் ஆண்டிலிருந்து அமெரிக்கா, ஆத்திரேலியா, இங்கிலாந்து, இத்தாலி, டென்மார்க் போன்ற சில ஐரோப்பிய நாடுகளில் நூலக மதிப்பீடு கிட்டத்தட்ட எங்கும் நிறைந்திருந்தாலும், இது இன்னும் பிற இடங்களில் ஒப்பீட்டளவில் அசாதாரணமானது. மதிப்பீட்டுக் குழுக்கள் மேற்கொண்ட செயல்பாடுகளின் எண்ணிக்கையைக் காட்டும் நூலக மதிப்பீட்டுத் தளங்களின் தேர்வு கீழே உள்ளது. வாஷிங்டன் பல்கலைக்கழகம், அமெரிக்கா வர்ஜீனியா பல்கலைக்கழகம், ஐக்கிய அமெரிக்கா யார்க் பல்கலைக்கழகம், இங்கிலாந்து, ஆஸ்திரேலிய பல்கலைக்கழக நூலகங்களின் குழு (சிஏயுஎல்) .
# நூலக மதிப்பீடு

## மாநாடுகள்

நூலக மதிப்பீட்டுச் சமூகம் இரண்டு இரு வருடங்களுக்கு ஒரு முறை மாநாடுகளை நடத்துகிறது. அமெரிக்காவில் நூலக மதிப்பீட்டு மாநாடு மற்றும் *நூலக செயல்திறன் அளவீட்டு மாநாடு* ஆகும். முன்பு இது ஐரோப்பாவில் பொதுவாக நடத்தப்படும் நார்தம்ப்ரியா செயல்திறன் அளவுகோல் மாநாடு ஆகும். நூலகங்களில் வருடாந்திரத் தரமான மற்றும் அளவு முறைகள் மாநாடு மற்றும் வருடாந்திர *சான்றுகள் அடிப்படையிலான நூலகம் மற்றும் தகவல் நடைமுறை மாநாடு* ஆகியவையும் தொடர்புடையன ஆகும்.
# நூலக மதிப்பீடு

## படிப்புகள்

நூலக மதிப்பீட்டு குறித்த படிப்புகள் நூலகப் பள்ளிகளின் பாடத்திட்டத்தில் பொதுவானவை அல்ல என்றாலும், கடந்த சில ஆண்டுகளில் பல பள்ளிகள் படிப்புகளை வழங்குகின்றன. அதாவது சேப்பல் மலை நூலகத் தகவல் தொழில்நுட்பப் பள்ளியில் உள்ள வட கரோலினா பல்கலைக்கழகம் மற்றும் கூட்டு எண்ணிம நூலகத் திட்டம் ஓஸ்லோ மற்றும் அகர்சசு பல்கலைக்கழகக் கல்லூரி பயன்பாட்டு அறிவியல், நோர்வே, டாலின் பல்கலைக்கழகம், எஸ்டோனியா மற்றும் இத்தாலி பல்கலைக்கழகம் முதலியன.
# மதுரங்கேணிக்குளம்

<templatestyles src="Module:Infobox/styles.css"></templatestyles>
**மதுரங்கேணிக்குளம்** என்பது இலங்கையில் கிழக்கு மாகாணத்தின் மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது கோறளைப்பற்று வடக்கு பிரதேச செயலாளர் பிரிவில் அமைந்துள்ளது. இது மாங்கேணிக்கு மேற்கே சுமார் 15 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது.
# மாங்கேணி

<templatestyles src="Module:Infobox/styles.css"></templatestyles>
**மாங்கேணி** என்பது இலங்கையில் கிழக்கு மாகாணத்தின் மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது கோறளைப்பற்று வடக்கு பிரதேச செயலாளர் பிரிவில் அமைந்துள்ளது. இது வாகரைக்குத் தெற்கே சுமார் 15 கிலோமீட்டர் தூரத்தில் அமைந்துள்ளது. இது இரண்டு கிராம அலுவலர் பிரிவுகளாகப் பிரிக்கப்பட்டுள்ளது. திருகோணமலையையும் மட்டக்களப்பையும் இணைக்கும் ஏ-15 நெடுஞ்சாலை இவ்வூரினூடாகச் செல்கிறது.
# சிலந்தி ஆமை

**சிலந்தி ஆமை** (*Spider tortoise*) எனும் *பைசிசு அராக்னோயிடுசு* என்பது டெசுடூடினிடே குடும்பத்தைச் சேர்ந்த ஓர் ஆமை சிற்றினமாகும். இது மடகாசுகரில் மட்டுமே காணப்படும் அகணிய உயிரி ஆகும். *பைக்சிசு* பேரினத்தில் உள்ள இரண்டு சிற்றினங்களில் ஒன்றாகும்.
# சிலந்தி ஆமை

## வாழ்விடம்

இந்த ஆமைகள் தென்மேற்கு மடகாசுகரில் மட்டுமே காணப்படுகின்றன. இங்கு இவை கடலோரப் மணல் பகுதிகளின் முட்தாவரங்களில் வாழ்கின்றன.
# சிலந்தி ஆமை

## வாழ்க்கைச் சுழற்சியும் இனப்பெருக்கமும்

இந்த ஆமைகள் 70 ஆண்டுகள் வரை உயிர் வாழும் என்று நம்பப்படுகின்றன. இது அருகிய ஆமை. மிகக் குறைவாகவே இதனுடைய இனப்பெருக்கம் குறித்து அறியப்படுகிறது. இவை இளம் இலைகள், பூச்சி இளம் உயிரிகள், பெரிய விலங்குகளின் எச்சங்களையும் உண்கின்றன. ஈரமான காலங்களில் செயலற்று காணப்படும். இக்காலம் முடிந்த பின்னர் ஆமைகள் இனச்சேர்க்கை செய்யத் தொடங்குகின்றன. பெண் இனப்பெருக்க காலத்தில் ஒரு முட்டையை மட்டுமே இடும். மேலும் முட்டையானது சுமார் 220-250 நாட்களுக்கு அடைகாக்கப்படுகிறது. செல்லப்பிராணி வர்த்தகம், உணவுக்காக வேட்டையாடுதல் மற்றும் வாழிட அழிவு ஆகியவை ஆமை எதிர்கொள்ளும் மிகப்பெரிய அச்சுறுத்தல்கள் ஆகும்.
# சிலந்தி ஆமை

## பாதுகாப்பு

சிலந்தி ஆமையின் வர்த்தகம் மடகாசுகரில் சட்டவிரோதமானது. ஆனால் இவை உணவு, உடல் பாகங்கள் மற்றும் சட்டவிரோத செல்லப்பிராணிகளுக்காக பரவலாக கடத்தப்படுகின்றன.
# ஆர்க்டிக் பெருங்கடல் ஆய்வகம்

**இந்திய ஆர்க்டிக் பெருங்கடல் ஆய்வகம்** *(IndARC)* என்பது ஆர்க்டிக் பகுதியில் நீருக்கடியில் நங்கூரமிடப்பட்ட முதல் இந்திய ஆய்வகம் ஆகும். இந்த ஆய்வகம் 2014 ஆம் ஆண்டு நோர்வேயின் ஸ்வால்பார்டில் உள்ள காங்ஸ்ஃப்ஜோல்டன் ஃப்ஜோர்டில் பயன்படுத்தப்பட்டது. இது நோர்வேவுக்கும் வடதுருவத்திற்கும் இடையில் உள்ளது. ஆர்க்டிக் காலநிலையானது, பருவக்காற்றில் எந்த அளவிற்கு தாக்கத்தை ஏற்படுத்துகிறது என்பதை ஆய்வு செய்வதே, இந்த ஆய்வகத்தின் ஆராய்ச்சி இலக்காகும்.
# ஆர்க்டிக் பெருங்கடல் ஆய்வகம்

## வளர்ச்சி

இந்தியாவின் இந்த நங்கூரமிடப்பட்ட ஆய்வுக்கூடத்தை, புவி அமைப்பு அறிவியல் நிறுவனம், தேசிய துருவப் பெருங்கடல் ஆராய்ச்சி மையம், தேசிய பெருங்கடல் தொழில்நுட்ப நிறுவனம் ஆகிய அமைப்புகளின் அறிவியாளர்கள் ஒன்றிணைந்து வடிவமைத்து உருவாக்கினர்.
# லிங்க பலிஜா

**லிங்க பலிஜா** (*Linga Balija*) என்பவர்கள் இந்தியாவில் உள்ள ஆந்திரப் பிரதேசம் மற்றும் தெலங்கானா மாநிலங்களில் வாழும் ஒரு சமூகத்தினர் ஆவர். இவர்கள் பலிஜா சாதியின் துணைச் சாதிகளில் ஒன்றாக உள்ளனர்.  
லிங்க பலிஜாக்கள் தெலுங்கு மொழி பேசும் ஒரு வர்த்தக சமூகத்தினர் ஆவர், இவர்கள் முதன்மையாக இந்தியாவின் ஆந்திரப் பிரதேச மாநிலத்தில் வசிக்கின்றனர். கர்நாடகாவில், இவர்கள் லிங்க பனாஜிகாக்கள் என்று அழைக்கப்படுகிறார்கள். மேலும் தமிழ்நாட்டில், இவர்கள் லிங்க வடுகர்கள் என்று அழைக்கப்படுகிறார்கள். இவர்கள் இப்போது ஜங்கம் என்று அழைக்கப்படுகிறார்கள்.  
லிங்க பலிஜாக்கள் என்பவர்கள் வர்த்தகம் சார்ந்த சமூகமாகும். 1901 ஆம் ஆண்டு மெட்ராஸ் மக்கள்தொகை கணக்கெடுப்பு அறிக்கையின் படி லிங்காயத் பலிஜா சமூகத்தின் ஒரு உட்பிரிவினராக விவரிக்கப்பட்டுள்ளனர்.
# லிங்க பலிஜா

## சொற்பிறப்பு

பலிஜா என்றால் வணிகன் என்று பொருளாகும். பலிஜா என்பது இடைக்கால பயன்பாட்டில் இருந்த சொற்களாலான பலஞ்சா, பனாஞ்சா, பளஞ்சா, பனஞ்சு, வளஞ்சியர் போன்ற சொற்களின் திரிபாகும். இவை அனைத்தும் வடமொழி சொல்லான வனிஜ் என்பதிலிருந்து பெறப்பட்டவையாகும்.  
பலிஜா என்றால் *யாகம் செய்த பொழுது தோன்றியவர்கள்* என்று பொருள். அதாவது சமஸ்கிருத வார்த்தை *பாலி* - யாகத்தையும், *ஜா* - பிறந்ததையும் கொண்டு பெறப்படுகிறது.  
லிங்காயதம் அல்லது வீரசைவம் மரபை பின்பற்றிய பலிஜாக்கள் தங்களை லிங்க பலிஜாக்கள் என்று அழைத்துக்கொண்டனர். மேலும் இம்மக்கள் தங்களை தனித்துவமான சமூகமாக அடையாளப்படுத்திக் கொள்கின்றனர். இவர்கள் தெலங்கானாவில் பெருமளவில் வசிக்கின்றனர்.
# லிங்க பலிஜா

## தோற்றம்

"லிங்க போஜுன்னலவாரு" இனத்தின் தோற்றம் குறித்த பின்வரும் புராணக் கதை பாரமஹால் பதிவேடுகளில் கொடுக்கப்பட்டுள்ளது:  
பரப்ரம்மா, அல்லது மகா கடவுளான பிரம்மா, அழிவு நாளுடன் தொடர்புடையவரும், சிவபெருமானின் உக்கிரமான வடிவமுமான பிரளயகால ருத்திரனைப் படைத்தார். பிரம்மா மேலும் பண்டிதராஜு, ஏக்கோரமாலு, முர்ரலராதுலு மற்றும் சோமலுராதுலு என்று பெயரிடப்பட்ட சதுர் ஆச்சார்யுலு எனப்படும் நான்கு முனிவர்களையும் படைத்து, அவர்களுக்கு மந்திரங்களையும் பிரார்த்தனைகளையும் கற்பித்து, அவர்களைத் தனது பிரதிநிதிகளாக நியமித்தார்.  
ஒரு சமயம், அசுரர்களும், தேவர்களும் ஒருவருக்கொருவர் போரிட்டனர். அதற்குப் பதிலாக, பிரளயகால ருத்திரன் தனது மூக்கிலிருந்து ஒரு உயிரினத்தைப் படைத்தார், அதற்கு முச்சாரி ருத்திரன் என்று பெயரிட்டார். முச்சாரி ருத்திரனுக்கு ஐந்து மகன்கள் இருந்தனர், அவர்கள் அனைவரும் தேவர்களுக்கு உதவச் சென்று, அசுரர்களைத் தோற்கடிக்க உதவினர். அவர்களின் சேவையைப் பாராட்டி, தேவர்கள் முச்சாரி ருத்திரனுக்கும் அவரது மகன்களுக்கும் பல கௌரவப் பட்டங்களை வழங்கினர்.  
ஒரு முதலை உருவம் பொறிக்கப்பட்ட கொடி.  
ஒரு மீன் உருவம் பொறிக்கப்பட்ட கொடி.  
ஒரு காளை மாட்டின் உருவம் பொறிக்கப்பட்ட கொடி.  
ஒரு கழுகு உருவம் பொறிக்கப்பட்ட கொடி.  
ஒரு மணி உருவம் பொறிக்கப்பட்ட கொடி.  
மாடுகளுக்கு முத்திரை குத்துவதற்கான ஒரு மோடி கண்டா, அல்லது இரும்பு முத்திரை.  
பகல் நேரப் பொது ஊர்வலங்களின் போது எரியும் விளக்குகள் மற்றும் தீப்பந்தங்களைப் பயன்படுத்துவது, அத்துடன் கூடாரங்களைப் பயன்படுத்துவது ஆகியவையும் இந்த மரபுடன் தொடர்புடையதாகக் கூறப்படுகிறது.  
ஒருமுறை, பிரளயகால ருத்திரக் கடவுள், முச்சாரி ருத்திரன், அவரது ஐந்து மகன்கள் மற்றும் பிற தேவ பரிவாரங்களுடன் சொர்க்கத்தின் மலையான கைலாச பர்வதத்தில் கூடியிருந்தபோது, அந்த கடவுள் அவர்களை பூலோகத்திற்குச் சென்று தங்கள் இனத்தைப் பெருக்கி வளரச் செய்யுமாறு அறிவுறுத்தினார். தாங்கள் மீண்டும் தெய்வீக சன்னிதிக்கு எப்படித் திரும்புவது என்று அவர்கள் பணிவுடன் கேட்டனர். அதற்கு அவர், "நான் பூலோகத்தில் லிங்க வடிவில் என்னை வெளிப்படுத்துவேன். அந்த வடிவத்தில் என்னை வழிபடுங்கள், நீங்கள் மீண்டும் என்னை அணுக அனுமதிக்கப்படுவீர்கள்," என்று பதிலளித்தார். பின்னர் அவர்கள் பூலோகப் பகுதிகளுக்குச் சென்றனர், அவர்களிடமிருந்தே தற்போதைய பலிஜவாரா சாதிகள் தங்கள் தோற்றத்தைக் கண்டறிகின்றன.
# லிங்க பலிஜா

## பூர்வீகம்

அய்யபொழில் என்ற வணிகக்குழுவினர் கி.பி. ஒன்பதாம் நூற்றாண்டு முதல் தென்னிந்தியாவின் பல பகுதிகளில் வணிகம் செய்தனர். கி.பி. பதிமூன்றாம் நூற்றாண்டிலிருந்து, ஆந்திர நாட்டில் *வீர பலஞ்சா* என்ற வணிகக்குழுவினரை பற்றி குறிப்பிடும் கல்வெட்டுகள் தோன்றத் தொடங்கின. வீர பலஞ்சா வணிகர்களின் தலைமையிடமாக அய்யபொழில் திகழ்ந்தது. அய்யபொழில் நகரம் என்பது தற்கால கருநாடக மாநில பீசப்பூர் மாவட்டத்தில் உள்ள ஐஹோல் நகரமாகும். இவ்வணிகர்கள் தெலுங்கில் வீர பலிஜா என்றும் கன்னடத்தில் வீர பனாஜிகா என்றும் தமிழில் வீர வளஞ்சியர் என்றும் அழைக்கப்பட்டனர். இதன் பொருள் தீரமிக்க வணிகர்கள் என்பதாகும்.
# லிங்க பலிஜா

## வரலாறு

இந்திய வரலாற்று ஆய்வாளர்கள் குறிப்பின் படி மேலைச் சாளுக்கிய மன்னன் முதலாம் சோமேசுவரன் ஆட்சிக் காலத்தில் பலிஜா சமூகத்தவர்கள் வாழ்ந்ததற்கான கல்வெட்டு ஆதாரங்கள் கிடைக்கப்பட்டுள்ளன.  
பின்னர் காக்கத்திய மன்னர் இரண்டாம் பிரதாபருத்திரர் ஆட்சிக் காலத்தில் பலிஜா இனக்குழுவினரை பற்றிய கல்வெட்டுகள் கண்டறியப்பட்டுள்ளன. பிரதாப ருத்திரர் சரித்திரம் மற்றும் ஶ்ரீ சித்தேஸ்வரர் சரித்திரம் ஆகிய தொன்மையான தெலுங்கு வரலாற்று நூல்களின் படி, காக்கத்தியர் இராஜ்யத்தில் பலிஜா சமூகத்தவர்கள் வாழ்ந்தனர் என குறிப்பிடப்பட்டுள்ளது.  
விஜயநகர பேரரசரான கிருஷ்ணதேவராயர், முதல்முறையாக பலிஜா சமூகத்தவர்களை அரசியல் ரீதியாக அணிதிரட்டினார். இவரது ஆட்சி காலத்தில் விஜயநகர பேரரசுக்கு உட்பட்ட மாகாணங்களை மேற்பார்வையிட பலிஜா இனத்தை சேர்த்த மண்டலேஸ்வரர்கள் நியமிக்கப்பட்டனர்.  
வரலாற்றாய்வாளர் நொபொரு காராசிமாவின் கூற்றுப்படி விஜயநகரப் பேரரசின் ஆட்சி காலத்தில் மதுரை, தஞ்சாவூர், செஞ்சி, சென்னபட்டணம், பேளூர், இராயதுர்கம் ஆகிய பகுதிகள் பலிஜா இனத்தவர்களால் ஆளப்பட்டது என்று குறிப்பிடுகிறார்.
# லிங்க பலிஜா

## தொழில்

லிங்க பலிஜா சமூகத்தினரின் பாரம்பரியத் தொழில் வர்த்தகம் ஆகும். அவர்களில் பலர் விவசாயம், வணிகம், சிறு வியாபாரம் மற்றும் அரசு அலுவலகங்கள் மற்றும் தொழிற்சாலைகளில் வேலைகளில் ஈடுபட்டுள்ளனர். அவர்களில் சிலர் கடைக்காரர்களாக, துணி வியாபாரிகளாக, வளையல் விற்பனையாளர்களாக, தானிய வியாபாரிகளாக மற்றும் வங்கியாளர்களாக உள்ளனர். அவர்களில் சிலர் பெரும் செல்வந்தர்களாகி, அந்த சமூகத்தின் மிகவும் செல்வாக்கு மிக்க பிரிவினராகக் கருதப்படுகிறார்கள். தமிழ்நாட்டில் மிகச் சிலரே கோயில் பூசாரிகளாக உள்ளனர்.
# லிங்க பலிஜா

## அரச வம்சங்கள்

பிற்கால கேளடி நாயக்கர்கள்
# லிங்க பலிஜா

## அரசர்கள்

- சிவப்பா நாயக்கர் (1645–1660)
- சிக்க வெங்கடப்ப நாயக்கர் (1660–1662)
- பத்திரப்ப நாயக்கர் (1662–1664)
- முதலாம் சோமசேகர நாயக்கர் (1664–1672)
- கேளடி சென்னம்மா (1672–1697)
- பசவப்பா நாயக்கர் (1697–1714)
- இரண்டாம் சோமசேகர நாயக்கர் (1714–1739)
- கிரைய பசவப்ப நாயக்கர் (1739–1754)
- சென்ன பசவப்ப நாயக்கர் (1754–1757)
- இராணி வீரம்மாஜி (1757–1763)
# லிங்க பலிஜா

## மற்ற பெயர்கள்

- லிங்கதாரிஜங்கமர்  
- லிங்கதாரிபண்டாரம்  
- லிங்கங்கட்டிபண்டாரம்  
- லிங்கபண்டாரம்  
- லிங்கவடுகர்  
- லிங்காயத்வடுகர்  
- லிங்காயத்  
- லிங்காயத் நாயுடு  
- லிங்காயத்நாயக்கர்  
- லிங்காயத்காப்பு  
- லிங்க காப்பு  
- லிங்காயத் வாணி (வீரசைவம்)  
- லிங்காயத்காஜுலா  
- லிங்காயத்பலிஜா  
- வீரசைவபலிஜா  
- வீரசைவ லிங்காயத்பலிஜா  
- லிங்க பனாஜிகா  
- லிங்காயத் பனாஜிகா  
- வீரசைவ பனாஜிகா  
- வீரசைவ லிங்காயத்பனாஜிகா  
- சிவாச்சார் கவரை  
- ஜங்கமர்  
- ஜங்கம்.
# மார்கரா சட்டமன்றத் தொகுதி

**மார்கரா சட்டமன்றத் தொகுதி** *(Marhara Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது ஏட்டா மாவட்டத்தில் அமைந்துள்ளது. மார்கரா, ஏடா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# மார்கரா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2012 | அமித் கௌரவ் | சமாஜ்வாதி கட்சி</br> |  |
| 2017 | வீரேந்திரா | rowspan=2 | பாரதிய ஜனதா கட்சி</br> |
| 2022 | வீரேந்திர சிங் லோதி |  |  |
# எசுத்தர் மதிப்பு

**எசுத்தர் மதிப்பு** (*Ester value*) என்பது கொழுப்புகள் மற்றும் எண்ணெய்களில் உள்ள எசுத்தரின் அளவைத் தீர்மானிக்க வேதியியலில் பயன்படுத்தப்படும் ஒரு பகுப்பாய்வு அளவுருவாகும்.இது ஒரு கிராம் பொருளில் உள்ள எசுத்தர் உள்ளடக்கத்தைச் சவக்காராக்கத்திற்கு உட்படுத்தத் தேவைப்படும் பொட்டாசியம் ஐதராக்சைடின் (KOH) மில்லிகிராம் அளவைக் குறிக்கிறது. மேலும் இது சவக்காராக்க மதிப்புக்கும் அமில மதிப்புக்கும் இடையிலான வேறுபாட்டிற்குச் சமமானதாகும்.
# எத்திலெக்சைல் டிரையசோன்

**எத்திலெக்சைல் டிரையசோன்** (*Ethylhexyltriazone*) என்பது C<sub>48</sub>H<sub>66</sub>N<sub>6</sub>O<sub>6</sub>என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சூரியனின் புற ஊதா கதிர்களில் இருந்து கதிர்வீச்சை உறிஞ்சுவதற்காக கதிரொளி தடுப்புக் களிம்புகளில் இச்சேர்மம் பயன்படுத்தப்படுகிறது. பேடன் அனிலின் மற்றும் சோடா தொழிற்சாலை என்ற செருமன் நிறுவனம் யுவினுல் டி 150 என்ற பெயரில் இச்சேர்மத்தை சந்தைப்படுத்துகிறது. எத்திலெக்சைல் டிரையசோன் 314 நானோமீட்டர் அலைநீளத்தில் அதிகபட்ச உறிஞ்சுதலைக் கொண்டுள்ளது.
# வீரேந்திர சிங் லோதி

**வீரேந்திர சிங் லோதி** *(Virendra Singh Lodhi)* என்பவர் உத்தரப் பிரதேசத்தைச் சேர்ந்த ஒரு இந்திய அரசியல்வாதி ஆவார். பாரதிய ஜனதா கட்சியின் வேட்பாளரான இவர், 2022 இல் நடைபெற்ற உத்தரப் பிரதேச சட்டமன்றத் தேர்தலில் மார்கரா சட்டமன்றத் தொகுதியில் போட்டியிட்டு வென்றார். இத்தொகுதியானது ஏட்டா மாவட்டத்தில் அமைந்துள்ளது.
# வீரேந்திர சிங் லோதி

## சொந்த வாழ்க்கை

வீரேந்திர சிங் லோதி, 1970 ஆம் ஆண்டு சூலை 13 அன்று உத்தரப் பிரதேசத்தின் ஏட்டா நகரில், பிருந்தாவன் சிங் என்பவரின் இந்து லோதி குடும்பத்தில் பிறந்தார். இவர் 2000 ஆம் ஆண்டு பிப்ரவரி 12 அன்று மதுபாலாவை மணந்தார்.
# வீரேந்திர சிங் லோதி

## கல்வி

வீரேந்திர சிங் லோதி, டாக்டர் பீம்ராவ் அம்பேத்கர் பல்கலைக்கழகத்துடன் இணைக்கப்பட்ட ஏட்டாவில் உள்ள ஜே.எல்.என் கல்லூரியில் கலை இளங்கலைப் பட்டம் பெற்று தனது கல்வியை நிறைவு செய்தார்.
# வீரேந்திர சிங் லோதி

## அரசியல்

2022 இல் நடைபெற்ற உத்தரப் பிரதேச சட்டமன்றத் தேர்தலில் மார்கரா சட்டமன்றத் தொகுதியில் பாரதிய ஜனதா கட்சியின் வேட்பாளராக போட்டியிட்ட வீரேந்திர சிங் 101387 வாக்குகளைப் பெற்று, தனது நெருங்கிய போட்டியாளரான சமாஜ்வாதி கட்சி வேட்பாளர் அமித் கௌரவை விட 17609 வாக்குகள் அதிகம் பெற்று வெற்றிபெற்றார்.
# கடக்காடு

**கடக்காடு** (*Kadakkad*) என்பது இந்தியாவின் தென் மாநிலமான கேரளத்தின் பத்தனம்திட்டா மாவட்டத்தில் பந்தளத்தில் அச்சன்கோவில் ஆற்றின் கரையில் அமைந்துள்ள ஒரு நகராட்சி ஆகும் . கடக்காடு வடக்கு மற்றும் கடக்காடு தெற்கு என இரண்டு பிரிவுகளாக பிரிக்கப்பட்டுள்ளது. பந்தளம்-பத்தனம்திட்டா சாலை கடந்து செல்லும் முக்கிய சாலை மற்றும் கடக்காடு- கைப்பட்டூர் சாலையை தேசிய நெடுஞ்சாலை சாலை தரத்திற்கு மேம்படுத்த உத்தேசிக்கப்பட்டுள்ளது.
# கடக்காடு

## சொற்பிறப்பியல்

கடக்காடு என்ற பெயர் கரன் (ஒரு அசுரன் இந்த இடத்தில் வசித்து வந்தார்) மற்றும் கடு ( காடு ) என்பதிலிருந்து பெறப்பட்டது .
# கடக்காடு

## வழிபாட்டு தலங்கள்

கடக்காடு சிறீ பத்ரகாளி கோயில், கடக்காடு ஜும்மா பள்ளிவாசல் ஆகியவை இங்குள்ள வழிபாட்டுத் தளங்களாகும்.
# கடக்காடு

## நிறுவனங்கள்

- கரும்பு விதை பண்ணை
- மாவட்ட மண் பரிசோதனை ஆய்வகம், கடக்காடு
# சமிமா அக்தர் லிசா

**சமிமா அக்தர் லிசா** (*ShamimaAkter Liza*) என்பவர் வங்காள தேச நாட்டைச் சேர்ந்த ஒரு சதுரங்க வீராங்கனையாவார். 1989 ஆம் ஆண்டில் இவர் பிறந்தார். 2011 ஆம் ஆண்டில் பிடே அமைப்பு வழங்கும் பன்னாட்டு சதுரங்க மாசுட்டர் பட்டத்தைப் பெற்றுள்ளார். 2005, 2010 மற்றும் 2014 ஆம் ஆண்டுகளில் வங்காளதேசத்தின் மகளிர் சதுரங்க வாகையாளர் பட்டத்தை வென்றுள்ளார்.
# சமிமா அக்தர் லிசா

## சதுரங்க வாழ்க்கை

சமிமா அக்தர் லிசா 2014 ஆம் ஆண்டு நடைபெற்ற மகளிர் உலக சதுரங்க கோப்பை போட்டியில் விளையாட தகுதி பெற்றார். 2014-ஆம் ஆண்டில், பிரான்சின் கேன்சு நகரில் நடைபெற்ற 28 ஆவது கேன்சு குளிர்கால சதுரங்க விழாவில் லிசா 66 ஆவது இடத்தைப் பிடித்தார்.
# சுப்ரியா பால்

**சுப்ரியா பால்** (*Supriya Paul*) இந்தியாவைச் சேர்ந்த ஒரு தொழிலதிபர் ஆவார். 1993 ஆம் ஆண்டு செப்டம்பர் மாதம் 16 ஆம் தேதியன்று இவர் பிறந்தார். இந்திய ஊடக தளமான இயோசு சிடாக்சு தளத்தின் இணை நிறுவனராகவும் தலைமைச் செயல் அதிகாரியாகவும் இருந்தார். ஆல் யூ நீட் ஈசு இயோசு: 21 ஆம் நூற்றாண்டு இந்தியாவில் தைரியம் மற்றும் உறுதியைப் பற்றிய கதைகள்' என்ற புத்தகத்தை எழுதியுள்ளார்.
# சுப்ரியா பால்

## ஆரம்பகால வாழ்க்கை

சுப்ரியா பால் சிறீ வெங்கடேசுவரா கல்லூரியில் படித்தார். 13 ஆண்டுகள் இந்துசுத்தானி செவ்வியல் இசையைப் பயின்றார்.
# சுப்ரியா பால்

## தொழில்

சோபித் பங்காவுடன் இணைந்து 2015 ஆம் ஆண்டு சனவரி மாதத்தில் இயோசு டாக்சு நிறுவனத்தை நிறுவினார். ஆல் யூ நீட் ஈசு இயோசு: 21 ஆம் நூற்றாண்டு இந்தியாவில் தைரியம் மற்றும் உறுதியின் கதைகள் என்ற புத்தகத்தை எழுதியுள்ளார்.
# சுப்ரியா பால்

## விருதுகள்

2018 ஆம் ஆண்டுக்கான ஆசியாவின் 30வயதுக்குட்பட்டோருக்கான 30 பேர் பட்டியலில் இடம் பெற்றார்.
சிறந்த உள்ளடக்க உருவாக்கத்திற்கான சீதிபீப்பிள் இலக்கமுறை பெண்கள் விருது பெற்றார்.
# சோடியம் லாரைல் சல்போ அசிட்டேட்டு

**சோடியம் லாரைல் சல்போ அசிட்டேட்டு** (*Sodium lauryl sulfoacetate*) என்பது பல சுத்தம் செய்யும் சுகாதாரப் பொருட்களில் ஓர் அயனி புறப்பரப்புச் செயலியாகப் பயன்படுத்தப்படும் ஒரு கரிமச் சேர்மமாகும்.இலேத்தனோல் என்ற பெயராலும் அறியப்படுகிறது. மேலும், இச்சேர்மத்தை சோடியம் சிட்ரேட்டு/சோடியம் லாரைல் சல்ஃபோ அசிட்டேட்டு/கிளிசரால் கொண்ட மலமிளக்கிப் பொருட்களிலும் பயன்படுத்துகிறார்கள்.
# சலேசர் சட்டமன்றத் தொகுதி

**சலேசர் சட்டமன்றத் தொகுதி** *(Jalesar Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது ஏட்டா மாவட்டத்தில் அமைந்துள்ளது. சலேசர், ஆக்ரா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியலினத்தை சேர்ந்த வேட்பாளர்களுக்காக ஒதுக்கப்பட்டுள்ளது.
# சலேசர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1974 | நாது ராம் | இந்திய தேசிய காங்கிரசு</br> |  |
| 1977 | மாதவ் | ஜனதா கட்சி |  |
| 1980 | இராம் சிங் | இந்திய தேசிய காங்கிரசு (இ) |  |
| 1985 | பிரேம் பால் சிங் | இந்திய தேசிய காங்கிரசு</br> |  |
| 1989 | மாதவ் | rowspan=2 | பாரதிய ஜனதா கட்சி</br> |
| 1991 |  |  |  |
| 1993 | இரகுவீர் சிங் | சமாஜ்வாதி கட்சி</br> |  |
| 1996 | மித்லேசு குமாரி | பாரதிய ஜனதா கட்சி</br> |  |
| 2002 | அனார் சிங் திவாகர் | சமாஜ்வாதி கட்சி</br> |  |
| 2007 | குவர் சிங் | பாரதிய ஜனதா கட்சி</br> |  |
| 2012 | இரஞ்சித் சுமன் | சமாஜ்வாதி கட்சி</br> |  |
| 2017 | சஞ்சீவ் குமார் | rowspan=2 | பாரதிய ஜனதா கட்சி</br> |
| 2022 |  |  |  |
# தற்காப்பு (திரைப்படம்)

**தற்காப்பு** (*Tharkappu*) என்பது 2016 ஆம் ஆண்டு வெளியான ஒரு தமிழ் அதிரடித் திகில் திரைப்படமாகும். ஆர்.பி. ரவி இயக்கியிருந்தார். எசு. செல்வமுத்து மற்றும் மஞ்சுநாத் ஆகியோர் திரைபடத்தை தயாரித்தனர். இப்படத்தில் சக்தி வாசுதேவன் மற்றும் சமுத்திரக்கனி ஆகியோர் நடித்துள்ளனர். இப்படத்தின் இசையை எஃப். எசு. பைசல் அமைத்துள்ளார். 2016 ஆம் ஆண்டு சனவரி மாதம் 1 ஆம் தேதியன்று திரையரங்குகளில் வெளியானது.
# தற்காப்பு (திரைப்படம்)

## நடிகர்கள்

- சக்தி வாசுதேவன்- இன்சுபெக்டர் சக்திவேலாக
- சமுத்திரக்கனி- இறையன்புவாக
- சத்தீசு கிருட்டிணன் - ஜெய்யாக
- வத்சன் சக்ரவர்த்தி- வினோவாக
- வைசாலி தீபக்- மீனுவாக
- அதிதியாக அமிதா ரங்கநாத்
- இரியாசு கான் - அர்ச்சுணாக
- கணேசாக கணேசு பிரசாத்
- கேபி ராசு
# தற்காப்பு (திரைப்படம்)

## இசை

இந்தத் திரைப்படத்திற்கு எஃப். எசு. ஃபைசல் இசையமைத்துள்ளார். அசல் ஒலிப்பதிவில் பின்வரும் பாடல்கள் இடம்பெற்றுள்ளன:
| பாடல் | பாடகர்கள் | நீளம் (நி:நொடி) |  |
| --- | --- | --- | --- |
| "ஆயிரம் ஆயிரமாய்" | அரிகரசுதன், நின்சி | 04:30 |  |
| "இவன் பெயர்" | இரஞ்சித்து | 04:20 |  |
| "சாயங்கால" | சகதீசு, உபாசனா | 04:30 |  |
| "ஏய் ஏய் இது" | சிறீனிவாசு, நார்வே சந்தியா | 05:00 | } |
# தற்காப்பு (திரைப்படம்)

## வெளியீடும் விமர்சனமும்

தற்காப்பு திரைப்படத்தின் முன்காட்சி 2015 ஆம் ஆண்டு திசம்பர் மாதம் 27 அன்று மலேசியாவில் வெளியிடப்பட்டது. இதைத் தொடர்ந்து அங்கு ஒரு சிறப்புத் திரையிடலும் நடைபெற்றது. இப்படம் 2016 ஆம் ஆண்டு சனவரி மாதம் 1 ஆம் தேதியன்று வெளியாகி கலவையான விமர்சனங்களைப் பெற்றது. ஒரு விமர்சகர், தற்காப்பு திரைப்படம் நன்றாகத் தொடங்கினாலும், கதை செல்லச் செல்ல அதன் வேகம் குறைகிறது . ஆனால் திருப்பங்களுக்காக ஒருமுறை பார்க்கலாம் என்று குறிப்பிட்டிருந்தார்.